ఆస్ట్రేలియా ఘోర పరాజయం
 
పెర్త్‌: స్వదేశంలో దక్షిణాఫ్రికాతో జరిగిన తొలి టెస్టులో ఆస్ట్రేలియా ఘోర పరాజయం చెందింది.కాగా దక్షిణాఫ్రికా నిర్ధేశిత 539 పరుగుల టార్గెట్‌ను చేధించడంలో విఫలమైన ఆస్ట్రేలియా 177 పరుగుల తేడాతో ఓడింది.ఆస్ట్రేలియా 4 వికెట్లకు 169 పరుగుల స్కోరుతో చివరి రోజు ఆటను ప్రారంభించింది.ఆసీస్‌ 361 పరుగులకే పరిమితమై ఘోరంగా ఓడిపోయింది.ఓవర్‌ నైట్‌ ఆటగాడు ఉస్మాన్‌ ఖవాజా 97 పరుగులతో బాధ్యతగా ఇన్నింగ్స్‌ ఆడాడు.కాగా ఆస్ట్రేలియా 195 పరుగుల వద్ద ఉండగా మిచెల్‌ మార్ష్‌ 26 అయిదవ వికెట్‌గా పెవిలియన్‌కు చేరాడు.అయితే ఆ తరువాత వేవిల్‌ తో కలిసి ఖవాజా ఇన్నింగ్స్‌ను చక్కదిద్దే ప్రయత్నం చేశాడు.కాగా ఈ జోడీ ఆరవ వికెట్‌కు 50 పరుగులు జోడించి తరువాత ఖవాజా ఔటయ్యాడు.దీంతో ఆసీస్‌ ఓటమి ఖరారైంది.చివర్లో టెయిలెండర్లతో కలిసి వేవిల్‌ 60 పరుగులు నాటౌట్‌, ఇన్నింగ్స్‌ మరమ్మత్తులు చేపట్టడంతో దక్షిణాఫ్రికా విజయం కాసేపు ఆలస్యమైంది.చివరి వికెట్లతో కలిసి హాఫ్‌ సెంచరీ సాధించిన నేవిల్‌ అజేయంగా క్రీజులో నిలిచాడు.దక్షిణాఫ్రికా బౌలర్లలో రబడా అయిదు వికెట్లు సాధించగా,ఫిలిండర్‌,డుమనీ,బువుమా,మహారాజ్‌లకు ఒక్కొక్కరికి ఒక వికెట్‌ లభించింది.